15. ΑΠΟΦΑΣΙΣ ΔΙΟΙΚ ΣΥΜΒΟΥ ΛΙΟΥ ΙΚΑ Αριθ. 49 της 8 Φεβρ.1954 Το Διοικητικόν Συμβούλιον του ΙΚΑ, έχον υπ’ όψιν το υπ’ αριθ.150970/3.2.54 εισηγητικόν σημείωμα του Ασφαλιστικού Κλάδου, περί του τρόπου εφαρμογής της διατάξεως της παρ.3 του άρθρ.2 του Κανονισμού Ασθενείας της προστεθείσης δια της υπ’ αριθ.50185/53/26.10.1953 Υπουργικής Αποφάσεως και αφορώσης τα της αποδόσεως παρά του Ιδρύματος της δαπάνης της εις την αλλοδαπήν πραγματοποιηθείσης νοσηλείας ησφαλισμένων, και  συγκεκριμένως περί του, βάσει ποίου κριτηρίου θα εξευρίσκεται εκάστοτε η αποδοτέα δαπάνη εις τον ησφαλισμένον, λαμβανομένου υπ’ όψιν ότι δεν ισχύουν αι αυταί τιμαί νοσηλείων εις τα διάφορα Υποκαταστήματα του Ιδρύματος, αποφασίζει ομοφώνως, όπως εις τας περιπτώσεις ταύτας προηγείται πάντοτε μετακίνησις του ασθενούς ησφαλισμένου εις το Υποκατάστημα Αθηνών, ένθα θα είναι δυνατή η επιμελημένη υγειονομική εξέτασίς του, υπολογίζεται δε η αποδοτέα εις τούτον δαπάνη κατά ενιαίον τρόπον αδιαφόρως της κατοικίας του ησφαλισμένου, βάσει του ποσού όπερ θα κατέβαλε το Ίδρυμα, εάν η θεραπευτική αγωγή επραγματοποιείτο εντός της περιφερείας του ανωτέρω Υποκαταστήματος. 